钦定古今图书集成/理学汇编/文学典/第067卷 > 刘少逸
## 钦定古今图书集成/理学汇编/文学典/第067卷 > 刘少逸

按《苏州府志》：“少逸，郡人，年十一，文辞精敏，有老成之
体。从其师潘阆谒长洲令王禹偁、吴县令罗处约，以
所作为贽。二令名重当时，疑其假手，未之信，因试与
之联句，略不涉思。处约曰：‘无风镫焰直。少逸曰：‘有月
竹阴寒’。禹偁曰：‘一回酒渴思吞海。少逸曰：‘几度诗狂
欲上天’。凡数十联，皆敏妙。二公惊异，闻于朝，赐进士’’”
及第，官至尚书员外郎。